Kuntaministeri Risikon nimeämä asiantuntija työryhmä, niin sanottu propellipäätyöryhmä, julkaisi työnsa tuloksena keskustelupaperin Kunnat turbulenssissa. Mietinnän voi lukea tästä.

Keskeinen suositus, visio 1, esittää eri puolille Suomea erilaista kuntamallia.

Malli perustuu huomioon, että kunnalla on kaksi kovin erilaista tehtävää, toimiminen kiinteistökuntana (kaavoitus, rakentaminen, liikenne, elinkeinopolitiikka ym) ja palvelukuntana (päivähoito, koulut etc). Kiinteistökunnan tehtävät ovat korostetusssa roolissa kasvavissa kaupungeissa. Helsingissä esimerkisi ainoina lautakuntina viikoittain kokoontuvat kaupumkisuunnittelulautakunta ja sen suunnitelmia toimeenpaneva yleisten töiden lautakunta. Haja-asutusalueen kunnissa tällä puolella on huomattavasti rauhallisempaa. Tästä olen tällä blogilla kirjoittanut aiemminkin, kesäkuussa ja lokakuussa.

Optimaalinen kuntakoko on näille kahdelle tehtävälle aivan erilainen. Ristiriita on suurin suurissa kaupunkiseuduilla. Kiinteistökunnan tulisi kattaa koko kaupunki, mutta esimerkiksi Helsingissä 1,2 miljoonaa asukasta on palvelukunnaksi taas vähän turhan iso. Siksi työryhmä esittää vähintäänkin Helsinkiin, Turkuun ja Tampereelle metropolikuntaa ja sen sisälle useampia palvelukuntia. Molempien johdossa olisi vaaleilla valittu valtuusto. Veronkanto-oikeus olisi metropolikunnalla, joka jakaisi rahat jollain kriteereillä palvelukunnille.

Muihin kaupunkeihin esitetään seutukaupunkia, jolla olisi nykyisen kunnan molemmat tehtävät, siis kiinteistökunnan ja palvelukunnan tehtävät. Nämä voisivat halutassaan jakautua metropolikuntien tavoin kiinteistökunnaksi ja useammaksi palvelukunnaksi.

Haja-asutusalueilla olisi kuntia (tai pitäjiä), joilla olisi oikeus luopua joistakin itselleen ylivoimaiseksi käyvistä tehtävistä. Nämä tehtävät voitaisiin myös ottaa niiltä pois kriisikuntamenettelyssä. Nythän kriisikuntamenettelyssä kunta yleensä pakkoliitetään naapuriinsa, joten tämä olisi pehmeämpi vaihtoehto.